Riaad Moosa voel op 40 of hy nog kruip | Netwerk24
Riaad Moosa se vertoning Life Begins is die naweek in die Theatre on the Square in Sandton op die planke. Met dié vertoning probeer hy uitpluis of die lewe werklik op 40 begin.
Moosa, wat vanjaar 40 word, het vroeër gesê dit voel vir hom steeds of hy soms nog kruip. Hy kyk terug op sy reis sedert sy geboorte in Indië tot vandag.
Moosa kom uit 'n redelik konserwatiewe agtergrond en wou 'n dokter word soos sy ouers, maar toe raak hy as komediant bekend. Benewens komediant is hy 'n akteur, skrywer – en ja, toe tog ook 'n gekwalifiseerde dokter. Hy is getroud en is die pa van drie kinders.
Moosa het as die "comedy doctor" bekend geword en dit blyk hy het 'n kuur vir die nasie se skete: lag in oormaat. In Life Beginsskets hy sy lewe terwyl hy ook kulturele en politieke kwessies bywerk.